Document ID: 32003D0152

Kommissionens beslutning
af 3. marts 2003
om ændring af beslutning 90/14/EØF for at optage Slovenien på listen over tredjelande, hvorfra medlemsstaterne tillader indførsel af frosset tyresæd, og om ændring af beslutning 93/693/EF for så vidt angår listen over tyrestationer, der er godkendt til udførsel til EF af tyresæd fra Canada, New Zealand, Polen og Slovenien
(meddelt under nummer K(2003) 660)
(EØS-relevant tekst)
(2003/152/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 88/407/EØF af 14. juni 1988 om fastsættelse af de veterinærpolitimæssige krav i forbindelse med handelen inden for Fællesskabet med frosset tyresæd og indførsel heraf(1), senest ændret ved akten vedrørende Østrigs, Finlands og Sveriges tiltrædelse, særlig artikel 8 og 9, og
ud fra følgende betragtninger:
(1) Ved Kommissionens beslutning 90/14/EØF af 20. december 1989 om opstilling af en liste over tredjelande, hvorfra medlemsstaterne tillader indførsel af frosset tyresæd(2), senest ændret ved beslutning 94/453/EF(3), er der opstillet en liste over tredjelande, hvorfra medlemsstaterne kan tillade indførsel af frosset tyresæd.
(2) På baggrund af de resultater, Slovenien har opnået med hensyn til dyresundhed, bør landet optages på listen over tredjelande, hvorfra det er tilladt at indføre frosset tyresæd efter beslutning 90/14/EØF.
(3) Ved Kommissionens beslutning 93/693/EF(4), senest ændret ved beslutning 2002/645/EF(5), er der opstillet en liste over tyrestationer, som er godkendt til udførsel af tyresæd til EF. Slovenien har sendt en liste over tyrestationer, som er officielt godkendt af de slovenske myndigheder til udførsel af tyresæd til EF. Slovenien har anmodet om, at de pågældende tyrestationer optages på listen over tyrestationer, der er godkendt efter beslutning 2002/645/EF.
(4) Canada, New Zealand og Polen har fremsendt en anmodning om ændring af listen over tyrestationer, som er officielt godkendt af veterinærmyndighederne i de pågældende lande til udførsel af tyresæd til EF efter beslutning 93/693/EF.
(5) Canada, New Zealand, Polen og Slovenien har givet garantier for, at kravene i direktiv 88/407/EØF er opfyldt.
(6) Beslutning 90/14/EØF og 93/693/EF bør derfor ændres tilsvarende.
(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 90/14/EØF ændres som angivet i bilag I til nærværende beslutning.
Artikel 2
Bilaget til beslutning 93/693/EF ændres som angivet i bilag II til nærværende beslutning.
Artikel 3
Denne beslutning anvendes fra den 7. marts 2003.
Artikel 4
Denne beslutning er rettet til medlemsstaterne.
Udfærdiget i Bruxelles, den 3. marts 2003.

Labels: 5
0
3
7
6
18